Η **Μονή του Σαν Αδριάν της Σάσαβε** (ισπανικά: *Monasterio de San Adrián de Sásabe*‎),  ιδρύθηκε στα τέλη του 9ου αιώνα, και αποτελούσε την έδρα της πρώτης επισκοπής της κομητείας Αραγωνίας. Βρισκόταν στην *κοιλάδα Lubierre*, στον σημερινό δήμο Μποράου. Το μόνο που απομένει σήμερα από την μονή είναι η Ρωμανική εκκλησία του Σαν Αδριάν της Σάσαβε, από τον 12ο αιώνα, καθώς πιθανότατα υπάρχουν και θαμμένα ερείπια του παλιού μοναστηριού. 

Η εκκλησία ήταν μέρος του παλιού μοναστηριού, το οποίο ήταν το πιο σημαντικό στην κομητεία Αραγωνίας κατά τον 10ο αιώνα και ήταν μια από τις έδρες των επισκόπων της Αραγωνίας (κατά την πρώιμη εποχή της κομητείας, δεν είχε καθόλου επισκοπική έδρα λόγω των επιδρομών των Σαρακηνών του πρώτου εμιράτου και αργότερα του χαλιφάτου της Κόρδοβας) έως το 1077, όταν οι επίσκοποι μετακόμισαν μόνιμα στην Χάκα. Υπάρχει ακόμη μια επιγραφή στην εκκλησία του Σαν Αδριάν της Σάσαβε που αναγράφει: «Εδώ αναπαύονται τρεις επίσκοποι». Ο πρώτος από αυτούς τους επισκόπους ήταν ο Ferriolo, με τίτλο επίσκοπος *sisabensis*  οποίος χρίστηκε από τον επίσκοπο της Παμπλόνα στις αρχές του 10ου αιώνα, όταν οι κόμητες της Αραγωνίας έγιναν οι βασιλιάδες της Παμπλόνα της δυναστείας των Χιμένεθ, λόγω μιας αλλαγής στην δυναστεία μέσω γάμου (με παράλληλη στρατιωτική κατοχή της Ναβάρρας μέχρι την άνω κοιλάδα του ποταμού Γάγιεγο). 

Το μοναστήρι βρισκόταν στο ίδιο σημείο όπου βρίσκεται η εκκλησία σήμερα, στην αριστερή όχθη του ποταμού Lubierre (παραπόταμος του ποταμού Αραγών), λίγο μετά τη συμβολή των ρευμάτων Cáncil και Lupán, που σχηματίζουν τον ποταμό Lubierre. Η εκκλησία είναι προσβάσιμη μέσω της δασικής διαδρομής HF-3102-AA, την οποία παίρνει κανείς από τον τοπικό δρόμο, από το Μποράου προς την Αΐσα, HU-V-2201 αφήνοντας την κοιλάδα του Lubierre. Θαμένη για αρκετούς αιώνες, οι κάτοικοι του Μποράου ζήτησαν να ανασκαφεί η εκκλησία, καθώς ήταν γεμάτη από στάσιμα νερά. 

Λέγεται ότι οι επίσκοποι της Ουέσκας, κατά την επιδρομή των μουσουλμάνων, έκρυψαν στο Σαν Αδριάν της Σάσαβε το Άγιο Δισκοπότηρο για να το προστατεύσουν από τους εισβολείς. Αργότερα, το Άγιο Δισκοπότηρο θα περνούσε από τη Χάκα, το Σαν Χουάν ντε λα Πένια, την Αλχαφερία, τη Βαρκελώνη, για να καταλήξει στον καθεδρικό ναό της Βαλένθιας. 

Η εκκλησία-μονή του Σαν Αδριάν της Σάσαβε έχει ορθογώνιο κλίτος με πρεσβυτέριο και ημικυκλική αψίδα με καμπύλη ενός τετάρτου της σφαίρας.

Φωτογραφίες
-----------

* Εξωτερική όψη της εκκλησίαςΕξωτερική όψη της εκκλησίας
* Εξωτερικά: Αψίδα του ναούΕξωτερικά: Αψίδα του ναού
* Λεπτομέρειες της αψίδαςΛεπτομέρειες της αψίδας
* ΕσωτερικόΕσωτερικό
* Κιονόκρανο με φυτικά μοτίβα διακόσμησηςΚιονόκρανο με φυτικά μοτίβα διακόσμησης
* ΚιονόκρανοΚιονόκρανο

Παραπομπές
----------

1. 1 2 3 4  *Wiki Loves Monuments monuments database*. 13  Νοεμβρίου 2017. tools.wmflabs.org/heritage/api/api.php?action=search&format=json&srcountry=es&srlang=es&srid=RI-51-0001647.
2. ↑  «Monasterio de San Adrián de Sásave». Departamento de Educación, Universidad, Cultura y Deporte. Gobierno de Aragón. Αρχειοθετήθηκε από το πρωτότυπο στις 8 Αυγούστου 2020. Ανακτήθηκε στις 7 Ιουλίου 2013.
3. ↑  J. Ángel Sesma Muñoz, *Aragón medieval*, pág. 112 del libro "Aragón en su historia".

Βιβλιογραφία
------------

* Διάφοροι συγγραφείς, *Aragón en su historia*. Συντονιστής, Ángel Canellas López; συντάκτης, Caja de Ahorros de la Inmaculada, Σαραγόσα, 1980. ISBN 84-500-3905-3

Εξωτερικοί σύνδεσμοι
--------------------

* Borau: Ermita de San Adrián de Sasabe. Στον σύνδεσμο:

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μονή του Σαν Αδριάν της Σάσαβε** |